KYK: Hoërskool Hartbeespoort maak stem dik teen #Covid-19 - Solidariteit WêreldSolidariteit Wêreld
Tuis › Nuuskantoor › KYK: Hoërskool Hartbeespoort maak stem dik teen #Covid-19
KYK: Hoërskool Hartbeespoort maak stem dik teen #Covid-19
Donderdag | 19 Maart | 2020
Te midde van die korona-krisis wat wêreldmarkte, persoonlike geselskappe en sosiale media domineer, het Hoërskool Hartbeespoort besluit om gister op die laaste dag van skool ’n treffende musiekvideo te skiet wat leerders oor noodsaaklike voorkomingsmaatreëls teen die virus inlig.
Die liedjie is vroeg die week binne net ‘n uur deur Machiel Roets geskryf.
Volgens Paul Kruger, die vervaardiger van die musiekvideo en eienaar van Hartiwood Films, het die skool se kultuurdepartement gevoel die tyd is reg om deur middel van musiek mense in te lig oor wat hulle kan doen om hulself teen die koronavirus te beskerm.
“Hierdie hele liedjie en musiekvideo is binne minder as ses ure gemaak. Ons het inspirasie ontvang van die mense en musikante wat in Italië so vanaf hulle balkonne musiek maak. Dit is bietjie inspirasie vir mense wat nou toenemend meer in isolasie gaan woon weens die virus.”
Vervaardiger: Paul Kruger / Hartiwood Films
Musiek deur Machiel Roets (geskryf en opgeneem)
Hoofsanger: Divan Swanepoel
Bas: Tiaan Pretorius
Kitaar: Stefan van der Colff
Dromme: Marko Willemse
Kyk gerus na die volledige video hieronder.